[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Kontrau\u0306batali misinformadon c\u0302e lingvoj kun malmultaj rimedoj"}, {"text_idx": "#000006", "text": "Noto de la eldoninto: La sekvanta artikolo skribita de Ali Abbas Ahmadi estis originale publikigita c\u0302e la retejo de First Draft . G\u0302i estas republikigata la 10-an de decembro kadre de partnereco por la retseminario."}, {"text_idx": "#000007", "text": "C\u0302iuj ligiloj en tiu c\u0302i artikolo estas en la angla krom tiuj, kiuj estas en la franca [fr] kaj en Esperanto [eo]."}, {"text_idx": "#000008", "text": "La lingvoj kiujn ni parolas multe determinas nian alireblon kaj al fidinda informo kaj al informkontrolaj ebloj por konfirmi duonverojn kaj falsajn asertojn. Lastatempa retseminario far de First Draft kaj Global Voices [Tutmondaj Voc\u0302oj] esploras kiel lingvaj minoritatoj povas supervenki tiujn informajn malegalecojn."}, {"text_idx": "#000009", "text": "La jaro 2020 instruis al ni ke preskau\u0306 c\u0302iuj komunumoj baraktas kontrau\u0306 la efikoj de misinformado. Dum tiuj kiuj parolas majoritatajn lingvojn havas alireblon al faktokontrolitaj kaj fidindaj informoj en siaj denaskaj lingvoj, tio ne c\u0302iam veras por parolantoj de aliaj komunumoj. Minoritataj lingvoj ofte havas malmultajn rimedojn rilate kaj al platformoj kaj al faktokontrolantaj organizaj\u0302oj, kio igas ec\u0302 pli malfacile kontrau\u0306ataki misinformadon kaj ekkonstrui alfabetecon pri komunikaj rimedoj en tiuj komunumoj."}, {"text_idx": "#000011", "text": "Barato [eo] estas hejmo de 22 oficialaj lingvoj [eo] krom la angla kaj minimume 500 aliaj neoficialaj, kio aparte malfaciligas ke fakto-kontrolistoj, j\u0302urnalistoj kaj edukistoj povu certigi al c\u0302iuj alireblon al fidindaj informoj. La disvastig\u0302o de falsaj informoj jam havis malbonajn konsekvencojn en la lando, dum onidiroj incitis al atakoj kaj tumultoj kontrau\u0306 etnaj kaj religiaj minoritatoj rezultante en dekoj da mortigoj en la pasintaj jaroj."}, {"text_idx": "#000012", "text": "C\u0302i-kuntekste Fact Crescendo luktas kontrau\u0306 falsaj informoj, klarigis Namboori. La organizaj\u0302o ekzamenas informojn en sep regionaj lingvoj, aldone al la angla kaj la hindia, helpe de lokaj teamoj, por kaj trovi onidirojn kaj eviti ilian disvastigon. La teamoj de Fact Crescendo estas komponitaj de lokaj j\u0302urnalistoj kiuj scipovas la lokajn lingvojn kaj komprenas iliajn unikajn kulturajn kaj politikajn mediojn kie ili laboras. Pere de iloj kiel CrowdTangle de fejsbuko, la teamoj monitoras centojn da grupoj kaj socimediaj kontoj por spuri misgvidajn kaj falsajn informojn. Fact Crescendo ankau\u0306 uzas vacapajn grupojn por rekte komunikig\u0302i kun lokaj komunumumoj kaj al ili liveri kontrolitajn informojn en iliaj propraj lingvoj."}, {"text_idx": "#000013", "text": "Temas ne nur pri kiel malveraj informoj vojag\u0302as inter la plej grandaj lingvoj de Barato kiel la angla au\u0306 la hindia, sed ankau\u0306 pri kiel tiaj informoj eniras la landon el eksterlando. Falsaj asertoj pri la kronviruso el Italio kaj Hispanio saltis de la hispana kaj de la itala al la angla kaj la hindia antau\u0306 ol fari sian vojon al regionaj lingvoj, diris Namboori. Tavolo de loka kunteksto estas aldonita je c\u0302iu salto, tiel farante la misinformon pli kredebla kaj permesante al g\u0302i reeh\u0302ig\u0302i en lingvaj komunumoj kun malmultaj au\u0306 nenia alireblo al fidinda informo."}, {"text_idx": "#000014", "text": "Lingve Etiopio estas simile bunta [kiel Barato], kun tri pli grandaj lingvoj kaj aliaj 86 parolataj lingvoj en tiu okcidentafrika lando. \u201cPlejparto de tiuj lingvoj ne havas sufic\u0302e da rimedoj kaj ne estas kontrolo de faktoj en ili\u201d diris Endalkachew Chala de Etiopio. Ec\u0302 se kelkaj de tiuj lingvoj estas multe uzataj c\u0302e socimediaj platformoj, iliaj parolantoj ne havas facilan alireblon al kontrolita au\u0306 fidinda informo."}, {"text_idx": "#000015", "text": "Antau\u0306 nelonge, manko de alireblo al interreto en la nordorienta regiono Tigray [eo] pro konflikto en la lando pligravigis la problemon de lingvoj subfinancitaj kaj kun nesufic\u0302e da rimedoj. Tio kondukis al la kreo de \u201cdu universoj de informoj, kie la log\u0302antoj de Tigray ne scias kio okazas\u201d diris Chala. Homoj vivantaj tie nur havas aliron al informoj elsenditaj de regionaj komunikiloj, kio kondukis al \u201cmalkongruaj\u201d komprenoj de la situacio, pro tio ke enlog\u0302antoj de la regiono havas malsimilan perspektivon ol tiuj log\u0302antaj ekster g\u0302i, aldonis Chala."}, {"text_idx": "#000016", "text": "Chala ankau\u0306 vidis sanrilatajn misinformojn multoblig\u0302i tra Etiopio. Malveraj asertoj pri la pandemio KOVIM-19 estis abundaj en multaj lingvoj de Etiopio, disig\u0302ante kaj ene kaj transe de lingvaj komunumoj. La manko de fakto-kontrolantaj organizaj\u0302oj kaj alireblo al fidindaj informoj en lingvoj kun malmultaj rimedoj tralasis tiujn onidirojn tra malgrandaj komunumoj kaj minoritatoj."}, {"text_idx": "#000017", "text": "\u201cEstas homoj tra Etiopio kiuj emas ekzameni kaj kontroli faktojn\u201d diris Chala, sed eksterlandaj fondusoj preskau\u0306 c\u0302iam iras al tiuj kun politikaj konektoj au\u0306 al parolantoj de superregaj lingvoj en urbocentroj. Li aldonis ke platformoj kaj fremdaj kompanioj bezonas dungi denaskulojn de tiuj minoritataj lingvoj por helpi kontroli la informojn por tiuj komunumoj tiel ke ili ne apogu sin je nedenaskaj parolantoj."}, {"text_idx": "#000018", "text": "Aliloke en Afriko, parolantoj de la minoritata lingvo bambara [eo] en la okcidenta parto de la lando ankau\u0306 baraktas kontrau\u0306 similaj rimedaj problemoj. Malgrau\u0306 tio ke anoj de bambaraj komunumoj ricevas novaj\u0302ojn de lokaj agentejoj per televido kaj radio kaj tiel povas eviti la cunamon de enreta misinformado, ili ankau\u0306 tute dependas de la elsendoj en tradiciaj amaskomunikiloj, diris Kpenahi Traore\u0301. La respondeco de tiuj komunikiloj transdoni la g\u0302ustan informon estas ec\u0302 pli granda c\u0302ar bambaraj komunumoj ofte ne havas aliron al interreto por kontroli kion ili au\u0306das. Ec\u0302 se lokaj organizaj\u0302oj ne havas rimedojn transdoni g\u0302ustajn informojn al siaj komunumoj, ja estas fremdaj organizaj\u0302oj kiel RFI Mandekan kiu fakto-kontrolas informojn en la bambara kaj aliaj lokaj lingvoj, diris Traore\u0301."}, {"text_idx": "#000019", "text": "En Amazonio, kie indig\u0302enaj komunumoj c\u0302efe komunikig\u0302as bus\u0302e, estas grave ke la rimedoj \u2013 speciale tiuj pri kronviruso \u2013 estu ankau\u0306 lokaj, diris Avila de Global Voices [Tutmondaj Voc\u0302oj]. \u201cKiu au\u0306 kio povas esti fidata en unu kulturo eble ne estas la sama en alia, tiele, dau\u0306re prikonsideri tion estas tre grave rilate al la aferoj kiujn ni vidas enrete.\u201d"}, {"text_idx": "#000020", "text": "Ec\u0302 se individuoj kaj certaj organizaj\u0302oj strebas liveri g\u0302ustajn informojn al parolantoj de lingvoj kun malmultaj rimedoj, lingvaj minoritatoj ankorau\u0306 estas en akra malavantag\u0302o rilate al tiuj kiuj parolas dominantajn lingvojn. Kvankam la mondo farig\u0302as pli kaj pli internacia pere de interreto, tiuj kun malmultaj konekteblecoj au\u0306 kiuj komunikig\u0302as malsame estas lasitaj malantau\u0306e. Amaskomunikiloj kaj la socimediaj platformoj povas investi en tiuj lokaj komunumoj por konstrui alfabetecon pri komunikaj rimedoj kaj tiel permesi al ili havi aliron al kontrolita informo en siaj lingvoj kiel c\u0302iuj aliaj."}, {"text_idx": "#000021", "text": "Ankorau\u0306, la mondampleksaj ekzemploj ankau\u0306 substrekas la neceson aliri pli vastajn demandojn, kiel alfabetecajn indicojn au\u0306 interretan konektig\u0302eblecon kiam oni projektas solvojn por kontrau\u0306stari la problemon de misinformado c\u0302e minoritataj lingvoj. Kompreni kiel lingvaj komunumoj komunikig\u0302as estas esence por konstrui la koncernan infrastrukturon por plibonigi alfabetecon pri komunikilaj rimedoj."}, {"text_idx": "#000022", "text": "C\u0302i tiu artikolo venas de Rising Voices, projekto de Global Voices, kiu helpas disvastigi civitanajn komunikilojn al lokoj, kie kutime oni ne havas aliron al ili. \u00b7 C\u0302iuj artikoloj"}, {"text_idx": "#000023", "text": "Civitanaj komunikilojHomaj rajtojKomunikiloj kaj j\u0302urnalismoLingvoTeknikaroRising Voices"}, {"text_idx": "#000024", "text": "Plej novaj artikoloj pri Subsahara Afriko"}, {"text_idx": "#000025", "text": "Umasoye: lingva aktivisto kiu uzas teknologion por igi la instruadon de la lingvo Ekpeye amuza"}, {"text_idx": "#000026", "text": "Kial la svahila ne ig\u0302is unuiga lingvo de Afriko?"}, {"text_idx": "#000028", "text": "Juna kuiristo en Bakuo transformis sian apartamenton en restoracion"}, {"text_idx": "#000030", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000031", "text": "Retpos\u0302to (ne estos publikigata) (deviga)"}, {"text_idx": "#000032", "text": "Aboni komentojn de c\u0302i tiu artikolo per retpos\u0302to"}, {"text_idx": "#000033", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000034", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000036", "text": "Bonvolu subteni nian gravan laboron"}]